ddrg/super_eurlex huggingface dataset:
C 416/13

Erityiskertomus nro 23/2019

”Viljelijöiden tulojen vakauttaminen: välinevalikoima on kattava, mutta välineiden vähäiseen käyttöön ja liiallisiin korvauksiin on puututtava”

(2019/C 416/07)

Euroopan tilintarkastustuomioistuin tiedottaa, että erityiskertomus nro 23/2019 ”Viljelijöiden tulojen vakauttaminen: välinevalikoima on kattava, mutta välineiden vähäiseen käyttöön ja liiallisiin korvauksiin on puututtava”, on juuri julkaistu.

Kertomus on luettavissa ja ladattavissa Euroopan tilintarkastustuomioistuimen internet-sivustolla (http://eca.europa.eu).
FI Euroopan unionin virallinen lehti C 345/10

Erityiskertomus nro 22/2016

”Ydinvoimaloiden käytöstäpoistoa Liettuassa, Bulgariassa ja Slovakiassa koskevat EU:n avustusohjelmat: vuoden 2011 jälkeen on edistytty jonkin verran mutta edessä on suuria haasteita”

(2016/C 345/06)

Euroopan tilintarkastustuomioistuin tiedottaa, että erityiskertomus nro 22/2016 ”Ydinvoimaloiden käytöstäpoistoa Liettuassa, Bulgariassa ja Slovakiassa koskevat EU:n avustusohjelmat: vuoden 2011 jälkeen on edistytty jonkin verran mutta edessä on suuria haasteita” on juuri julkaistu.

Kertomus on luettavissa ja ladattavissa Euroopan tilintarkastustuomioistuimen internetsivustolla (http://eca.europa.eu) tai EU-Bookshop-sivustolla (https://bookshop.europa.eu).
39.

Ulkoisen avun perusteella toteutettavat julkisten hankintojen sopimusmenettelyt voidaan saattaa päätökseen 6—7 kuukauden kuluessa palveluhankintojen ja toimitusten osalta ja 7—8 kuukauden kuluessa rakennustöiden osalta. Koska on kuitenkin kyse tarjouskilpailuista, joihin sovelletaan varainhoitoasetuksesta johtuvia tiukkoja sääntöjä, toteutusta koskevia yksityiskohtaisia sääntöjä ja yhteisöjen tuomioistuimen oikeuskäytäntöä, niissä on noudatettava muodollista menettelyä, joka takaa, että tasavertaisuuden ja syrjimättömyyden periaatteita sovelletaan. Komissio onkin panostanut hankkeeseen, jonka tarkoituksena on yksinkertaistaa tulkintaa. Tätä varten komission yksiköt laativat ulkoisen avun sopimusmenettelyjä koskevan oppaan, joka tuli voimaan 1. helmikuuta 2006. Oppaaseen on koottu sovellettavat säännöt ja siinä selvennetään niiden soveltamisalaa. Esimerkiksi hyväksyttäväksi tarjoukseksi katsotaan tarjous, joka on saapunut määräajan kuluessa ja joka noudattaa tarjousten tekemistä koskevia muodollisia vaatimuksia. Alkuperäsääntöjen osalta on selvennettävä, että vaikka periaatteena on se, että alkuperä määrittää kelpoisuuden osallistua tarjouskilpailuun tietyillä markkinoilla, poikkeukset ovat mahdollisia erityisesti silloin, kun tuotteita ja materiaaleja ei ole saatavilla kyseisillä markkinoilla.
Vastuu asetuksen (EY) N:o 1760/2000 täytäntöönpanosta on jäsenvaltioilla. Nautaeläimet on tunnistettava jäsenvaltion vahvistaman ajan kuluessa eläimen syntymästä (viimeistään 20 päivän ikäisinä) ja joka tapauksessa ennen kuin eläin siirretään syntymätilaltaan (4 artikla). Eläinten syntymät, kuolemat ja siirrot on annettava tiedoksi toimivaltaiselle viranomaiselle jäsenvaltion vahvistaman ajan kuluessa, joka on 3–7 päivää (7 artikla). Eläinten viimeisen pitäjän on palautettava passit toimivaltaiselle viranomaiselle (6 artikla).

Komissio on kuitenkin todennut, että on syytä täsmentää määräaikaa, jonka kuluessa pitäjän on ilmoitettava syntymistä toimivaltaiselle viranomaiselle. Tätä varten on annettu asetus (EY) N:o 911/2004, joka selventää tätä seikkaa.
(neuvoston asetus (ETY) N:o 1365/75, jota on muutettu asetuksella (EY) N:o 1111/2005)

Toiminta ja palvelut vuonna 2014
32.

Edellä kuvailluissa tilanteissa hankevastaava tekee rahoitussitoumukset rakennusyritysten kanssa. Vastapainoksi tilintarkastustuomioistuimen ja hankevastaavan välisessä sopimuksessa edellytetään, että tilintarkastustuomioistuimella on riittävästi varoja talousarviosta käytettävissä olevien varojen rajoissa, jotta hankevastaava voi huolehtia sitoumuksistaan rakennusyrityksiin nähden. Tämän varmistamiseksi ja suojatakseen unionin taloudellisia etuja tilintarkastustuomioistuin on tehnyt paikallisen pankin kanssa varainhoitosopimuksen, joten sillä on tähän tarkoitukseen varoja, jotka budjettivallan käyttäjä on antanut sen käyttöön.
15.

F4E on ottanut käyttöön sisäisen valvonnan järjestelmät, joita se kehittää organisaation tarpeiden mukaan. Sisäisen valvonnan järjestelmien perustaminen ja täytäntöönpano kehittyvät siinä tahdissa kuin organisaatio muuttuu, ja tämä olisi nähtävä jatkuvana prosessina. F4E on perustamisestaan lähtien pitänyt kokonaisvaltaisten valvontastrategioiden kehittämistä yhtenä ensisijaisista tavoitteistaan. Käyttöön on otettu jo useita valvontajärjestelmiä, jotka tarjoavat johdolle tarvittavan varmuuden. Lisäksi vuonna 2012 perustettiin suoraan johtajalle raportoiva työryhmä, joka vastaa F4E:n kokonaisvaltaisen valvontastrategian kehittämisestä ja täytäntöönpanosta, sisäisen valvonnan ympäristön toimivuuden seurannasta ja kaikkien sisäisissä ja ulkoisissa tarkastuksissa esitettyjen suositusten seurannasta. Yleisen johtopäätöksensä ohella ja tämän juurikaan vaikuttamatta validointiin riippumaton konsulttiyritys todellakin mainitsi useita poikkeuksia ja/tai osa-alueita, joilla oli parannettavaa. On kuitenkin huomattava, että monet näistä osa-alueista on mainittu jo aiemmin muissa tarkastuksissa ja/tai arvioinneissa ja otettu huomioon toimintasuunnitelmissa. Merkittävin riippumattoman tarkastusyrityksen mainitsema ja kiireellisiä toimia edellyttävä ongelma liittyi operatiivisiin omaisuuseriin. Suositus saatettiin välittömästi F4E:n johdon tietoon, ja toimintasuunnitelmaan sisällytettiin korjaavia toimia. Yhteisyritys on perustamisestaan lähtien nähnyt huomattavasti vaivaa sellaisen integroidun hallinta- ja valvontajärjestelmän kehittämiseksi, joka mahdollistaa kustannusarvioiden ja poikkeamien tarkan seurannan (ks. 29 kohta). Sisäisten ja ulkoisten tarkastusten seurannasta on todettava, että Euroopan tilintarkastustuomioistuimen esittämästä huomautuksesta huolimatta tarkastuskomitea antoi 14. kesäkuuta 2013 pidetyssä kokouksessa F4E:lle tunnustusta parannuksista ja ilmaisi tyytyväisyytensä toimintasuunnitelmien toteutuksessa tapahtuneeseen edistykseen. Riskinhallintajärjestelmä on otettu käyttöön, ja sitä sovelletaan järjestelmällisesti hanketasolla. Organisaatioon on nimitetty riskinhallintajohtaja, jonka tehtävänä on seurata riskirekisteriä ja lieventäviä toimia. Riskilokia päivitetään aina ennen hallintoneuvoston kokousta.
14.

EBA on ottanut huomioon tilintarkastustuomioistuimen mainitsemat puutteet ja on toteuttanut pikaisesti korjaavia toimenpiteitä. Vuoden 2013 tammikuusta alkaen ehdokkaille on ilmoitettu kunkin valintakriteerin pistemäärä. Myös rekrytointiasiakirjoissa on järjestelmällisesti todisteet siitä, että haastattelu- ja koekysymyksistä on päätetty ennen valintatilannetta.
33.

EuropeAidilla on selkeä valvontastrategia, jonka tavoitteena on ehkäistä tai havaita ja korjata virheet. Komission sisäisen valvonnan standardit on suurelta osin pantu täytäntöön. EuropeAidin hallinto- ja valvontajärjestelmiä lujittavassa toimintasuunnitelmassa (24) otetaan huomioon suurin osa tilintarkastustuomioistuimen edellisissä vuosikertomuksissa esittämistä huomautuksista ja suosituksista. Vuonna 2011 EuropeAid on ottanut käyttöön uuden version ulkoisen avun hallinnointia koskevasta kertomuksesta (External Assistance Management Report, EAMR) (ks. kohta 39), ja lisäksi se on ottanut käyttöön ulkoisiin toimiin liittyvien EU-varojen saajille kehitetyn varainhoidon työkalun (Financial Management Toolkit for recipients of EU funds for external actions) (ks. kohta 41).
Euroopan kemikaaliviraston perustamisasetuksen (REACH-asetus (EY) N:o 1907/2006) oikeusperusta on Euroopan unionin toiminnasta tehdyn sopimuksen 114 artikla.

Viraston toimivaltuudet (sellaisina kuin ne on määritelty asetuksessa (EY) N:o 1907/2006 (REACH-asetus) ja asetuksessa (EY) N:o 1272/2008 (aineiden ja seosten luokitus, merkinnät ja pakkaaminen; CLP-asetus))
11.

Tässä tarkoitettujen sopimusten tekemisajankohdan jälkeen poliisiakatemian hankintamenettelyjä on parannettu ja muutettu voimassa olevien asetusten mukaisiksi. Tehtävään on nimitetty hankintoja hoitava virkamies, ja lisäksi johtaja on 8. kesäkuuta 2010 tehdyllä päätöksellä n:o 002/2010 hyväksynyt hankintoja koskevan käsikirjan malleineen ja tarkistuslistoineen.
9.

Valintalautakunta päättää kaikkien valintaperusteiden painotuksista ja kilpailujen seuraavaan vaiheeseen tai varallaololuetteloon pääsyn edellyttämistä vähimmäispistemääristä arviointia edeltävässä kokouksessa, joka järjestetään sen jälkeen, kun hakuaika toimeen on päättynyt. Hakemustietokantaan ei pääse ennen kuin painotuksista on päätetty. Hakemusten määrän voimakkaan vaihtelun takia on vaikea määritellä ennalta, kuinka monta hakijaa varallaololuetteloon otetaan.
Perustamissopimuksen mukainen yhteisön toimivalta

Säätiön toimivaltuudet sellaisina kuin ne on määritelty neuvoston asetuksessa (ETY) N:o 1365/75, jota on muutettu asetuksella (EY) N:o 1111/2005

Hallinto

Säätiön resurssit (vuoden 2006 tiedot)
Perustamissopimuksen mukainen yhteisön toimivalta

Viraston toimivaltuudet sellaisina kuin ne on määritelty asetuksessa (EY) N:o 1406/2002, sellaisena kuin se on muutettuna asetuksella (EY) N:o 1644/2003 ja asetuksella (EY) N:o 724/2004

Hallinto

Viraston resurssit 2006 (2005)
1.

Euroopan ympäristökeskus (jäljempänä ‘keskus’) perustettiin 7 päivänä toukokuuta 1990 annetulla neuvoston asetuksella (ETY) N:o 1210/90 (1). Keskuksen tehtävänä on toteuttaa seurantaverkosto, jonka tarkoituksena on toimittaa komissiolle, jäsenvaltioille ja yleisemmin kansalaisille luotettavia tietoja ympäristön tilasta. Näiden tietojen on erityisesti mahdollistettava se, että EU ja jäsenvaltiot voivat toteuttaa ympäristönsuojelutoimia ja arvioida toimien vaikutuksia.
7.

Varainhoitovuoden 2005 määrärahoista sidottiin yli 90 prosenttia, mutta hallintomenojen kohdalla on havaittavissa, että maksusitoumuksista yli 50 prosenttia on siirretty seuraavaan varainhoitovuoteen ja siirrettyjen määrärahojen peruuntumisaste on yleisesti ottaen korkea (15 ja 25 prosentin välillä osastosta riippuen). Tilanne osoittaa, että seurantakeskuksen on vielä parannettava menojensa jaksottamista ja niiden toteutumisen seurantaa. Budjettikohtien väliset määrärahasiirrot on perusteltava ja dokumentoitava voimassaolevien säännösten mukaisesti.
9.

Säätiö on kehittämässä kahta työkalua, joiden avulla voidaan asettaa mitattavissa olevia tavoitteita ja myöhemmin seurata niihin liittyvää suoritusta. Toinen niistä on hankehallinnan järjestelmä, joka yhdistetään talouskehitystä ennakoivaan ohjelmistojärjestelmään, ja toinen on suorituskyvyn seurantajärjestelmä, jossa käytetään tuloskorttiohjausta. Molemmat työkalut otetaan käyttöön vuonna 2007.
10.

Inventointijärjestelmä on yhä (4) puutteellinen. Kirjanpitoon käyttöomaisuutena kirjattuja hyödykkeitä koskevia luetteloja ei verrata omaisuusluetteloihin, ja niiden havaittiin eroavan toisistaan. Varainhoitovuodesta 2004 alkaen virasto on vienyt IT-lisenssit ja -ohjelmistot kirjanpitoon käyttöomaisuutena. Kyseiset käyttöomaisuuserät on kuitenkin arvostettu noin 550 000 euroa liian pieniksi, mikä johtuu siitä, että IT-lisensseihin ja -ohjelmistoihin sovellettiin virheellisiä arvostuskriteereitä.
3.

Tilintarkastustuomioistuin on tarkastanut keskuksen tilinpäätöksen 31. joulukuuta 2003 päättyneeltä varainhoitovuodelta. Neuvoston asetuksen (EY) N:o 337/75 12 a artiklan 1 kohdan mukaisesti talousarvion toteuttamisesta vastasi viraston johtaja. Hänen vastuualuueseensa kuuluu tilinpäätöksen laatiminen ja esittäminen (3) kyseisen asetuksen 12 artiklassa tarkoitettujen varainhoitoa koskevien sisäisten säännösten mukaisesti. Tilintarkastustuomioistuimen on tarkastettava nämä tilit Euroopan yhteisön perustamissopimuksen 248 artiklan nojalla.
8.

Menovaraukset olivat vuoden 2003 lopussa 8 601 000 euroa, mikä tarkoittaa 2 195 000 euron lisäystä vuoteen 2002 verrattuna. Suurin osa menovarauksista (6 071 000 euroa) koski komission keskukselta vaatimaa rahoitusosuutta keskuksen toimihenkilöille maksettavista eläkemaksuista. Keskus on esittänyt eriävän mielipiteen kyseisestä asiasta. Loput (2 530 000 euroa) oli varattu luxemburgilaisille viranomaisille maksettaviin vuokriin, joiden lopullinen määrä on vielä vahvistamatta. Keskuksen on tehostettava toimintaansa näiden ongelmien ratkaisemiseksi (5).
Oikaistaan vuosikertomus varainhoitovuodelta 2000 — kertomus yleiseen talousarvioon liittyvistä toimista ja toimielinten vastaukset



Virallinen lehti nro C 092 , 17/04/2002 s. 0013 - 0013



Oikaistaan vuosikertomus varainhoitovuodelta 2000 - kertomus yleiseen talousarvioon liittyvistä toimista ja toimielinten vastaukset (Euroopan yhteisöjen virallinen lehti C 359, 15. joulukuuta 2001) (2002/C 92/02) Sivun 317 oikealla palstalla olevan komission vastauksen numero 7.16 on muutettava numeroksi 7.17, koska siinä vastataan seuraavalla sivulla olevaan kohtaan 7.17. Kohtaan 7.16 annettu vastaus on puolestaan seuraava: "7.16. KOMISSION VASTAUKSET Komissio on sisällyttänyt tiedot varainhoitovuotta 2000 koskevaan lopulliseen tilinpäätökseensä syyskuun lopussa 2001. Komissio neuvottelee parhaillaan Belgian valtion ja Berlaymont 2000 -yhtiön kanssa uudesta sopimuksesta, jossa on tarkoitus vahvistaa lopulliset kunnostuskustannukset."
12.

Artiklan 3 kohdassa säädetään, että ”täytäntöönpanotehtäviä hoitavat yhteisöt” voivat siirtää talousarvion toteuttamiseen liittyviä tehtäviä muille yhteisöille vastaavin edellytyksin. Käytännössä siis luodaan keskinäiseen luottamukseen perustuva toimintahierarkia. Laajalti hajautettu vallankäyttö antaa AKT-valtioille ja merentakaisille maille ja alueille mahdollisuuden osoittaa talousarvion toteuttamiseen liittyviä tehtäviä yksityisoikeudellisille elimille palvelusopimusten perusteella. On epäselvää, miksi säännös on sisällytetty ehdotukseen. On olemassa merkittävä riski, että säännös vaikeuttaa ja mahdollisesti estää yleisen varainhoitoasetuksen 60 artiklan 1 kohdan säännösten soveltamista. Näissä säännöksissä todetaan muun muassa, että yhteisöjen ja henkilöiden, joille talousarvion toteuttamistehtäviä on siirretty, ”on unionin varoja hallinnoidessaan huolehdittava siitä, että unionin taloudellisia etuja suojataan tässä asetuksessa edellytettyä vastaavalla tavalla…”.
11.

Tilintarkastustuomioistuin on julkaissut lausuntoja komission asetusehdotuksista kaudelle 2014–2020 kahdella unionin pääasiallisella menoalalla – koheesiopolitiikan ja maatalouden alalla (10). Molemmilla aloilla tilintarkastustuomioistuin on kiinnittänyt huomion siihen, että komissio ei ole määrittänyt toimintapoliittisia tavoitteita tulosten kannalta eli sitä, mitä EU-rahoituksen avulla on tarkoitus saavuttaa. Ilman odotettuihin tuloksiin liittyviä selkeitä tavoitteita komission on jatkossakin vaikea osoittaa, että sen käyttämien varojen avulla saavutetaan lisäarvoa EU:n tasolla. Samalla on vaikea varmistua siitä, että varainkäyttö on vaikuttavaa ja tehokasta.
24 artikla 1. Komissio toimittaa esityksensä samanaikaisesti kummallekin budjettivallan käyttäjälle. 2. Budjettivallan käyttäjä päättää määrärahasiirroista 3–6 kohdassa säädetyin edellytyksin, jollei toisen osan I osastossa säädetyistä poikkeuksista muuta johdu. 3. Kiireellisiä tapauksia lukuun ottamatta neuvosto, joka tekee ratkaisunsa määräenemmistöllä, ja Euroopan parlamentti käsittelevät komission esityksen kuuden viikon kuluessa päivästä, jona ne vastaanottivat niille toimitetun siirtoesityksen. 4. Siirtoesitys hyväksytään, jos kyseisen kuuden viikon kuluessa — kumpikin budjettivallan käyttäjä hyväksyy sen, — toinen budjettivallan käyttäjä hyväksyy sen toisen pidättyessä toimimasta, — kumpikin budjettivallan käyttäjä pidättyy toimimasta tai kumpikaan ei ole tehnyt komission esityksen vastaista päätöstä. 5. Jollei toinen budjettivallan käyttäjä toisin pyydä, 4 kohdassa tarkoitettu kuuden viikon jakso lyhenee kolmeen viikkoon, kun i) siirto on vähemmän kuin kymmenen prosenttia sen budjettikohdan määrärahoista, josta siirto tehdään, eikä ylitä viittä miljoonaa euroa; tai ii) siirto koskee vain maksumäärärahoja eikä sen kokonaismäärä ylitä sataa miljoonaa euroa. 6. Jos jompikumpi budjettivallan käyttäjä on muuttanut siirtoa ja toinen on joko hyväksynyt sen tai pidättyy toimimasta, tai jos kumpikin budjettivallan käyttäjä on muuttanut siirtoa, hyväksytyksi katsotaan joko Euroopan parlamentin tai neuvoston hyväksymä määrä sen mukaan, kumpi näistä on pienempi, ellei komissio peruuta esitystään.

24 artikla 1. Toimielimet toimittavat esityksensä samanaikaisesti kummallekin budjettivallan käyttäjälle. 2. Budjettivallan käyttäjä päättää määrärahasiirroista 3–6 kohdassa säädetyin edellytyksin, jollei toisen osan I osastossa säädetyistä poikkeuksista muuta johdu. 3. Kiireellisiä tapauksia lukuun ottamatta neuvosto, joka tekee ratkaisunsa määräenemmistöllä, ja Euroopan parlamentti käsittelevät toimielimen esityksen kuuden viikon kuluessa päivästä, jona ne vastaanottivat niille toimitetun siirtoesityksen. 4. Siirtoesitys hyväksytään, jos kyseisen kuuden viikon kuluessa — kumpikin budjettivallan käyttäjä hyväksyy sen, — toinen budjettivallan käyttäjä hyväksyy sen toisen pidättyessä toimimasta, — kumpikin budjettivallan käyttäjä pidättyy toimimasta tai kumpikaan ei ole tehnyt toimielimen esityksen vastaista päätöstä. 5. Jollei toinen budjettivallan käyttäjä toisin pyydä, 4 kohdassa tarkoitettu kuuden viikon jakso lyhenee kolmeen viikkoon, kun i) siirto on vähemmän kuin kymmenen prosenttia sen budjettikohdan määrärahoista, josta siirto tehdään, eikä ylitä viittä miljoonaa euroa; tai ii) siirto koskee vain maksumäärärahoja eikä sen kokonaismäärä ylitä sataa miljoonaa euroa. 6. Jos jompikumpi budjettivallan käyttäjä on muuttanut siirtoa ja toinen on joko hyväksynyt sen tai pidättyy toimimasta, tai jos kumpikin budjettivallan käyttäjä on muuttanut siirtoa, hyväksytyksi katsotaan joko Euroopan parlamentin tai neuvoston hyväksymä määrä sen mukaan, kumpi näistä on pienempi, ellei toimielin peruuta esitystään.
4.

Ehdotetun varainhoidon malliasetuksen uuden 42 a artiklan ranskankielisessä toisinnossa säädetään, että viraston on ylläpidettävä luetteloa, jossa on mainittu ”créances communautaires” (viraston saamiset) sekä velallisten nimet ja velkojen määrä, sellaisten velallisten osalta, jotka on määrätty maksamaan velkansa tuomioistuimen lainvoimaisella päätöksellä ja joilta ei ole saatu lainkaan maksusuoritusta tai joilta ei ole saatu merkittävää maksusuoritusta vuoden kuluessa kyseisen päätöksen tekemisestä (6). Ilmaus ”créances communautaires” (viraston saamiset) on liian yleisluonteinen ja olisi aiheellista täsmentää, että kyseisillä saamisilla viitataan ainoastaan toimeenpanovirastojen toimintatalousarvioon.
FI Euroopan unionin virallinen lehti C 249/38

LAUSUNTO nro 7/2005

komission asetusluonnoksesta, joka koskee asetuksen (EY) N:o 1653/2004 muuttamista toimeenpanovirastojen tilinpitäjien toimien osalta

(2005/C 249/02)

EUROOPAN YHTEISÖJEN TILINTARKASTUSTUOMIOISTUIN, joka

ottaa huomioon Euroopan yhteisön perustamissopimuksen ja erityisesti sen 248 artiklan 4 kohdan,

ottaa huomioon komission budjettipääosaston pääjohtajan esittämän lausuntopyynnön (1), joka koskee komission asetusluonnosta asetuksen (EY) N:o 1653/2004 muuttamiseksi toimeenpanovirastojen tilinpitäjien toimien osalta,

ottaa huomioon, että toimeenpanovirastojen varainhoitoa koskevasta malliasetuksesta annetun komission asetuksen (EY) N:o 1653/2004 (2) 30 artiklassa säädetään, että viraston johtokunta nimeää tilinpitäjän, joka on henkilöstösääntöjen alainen virkamies,

ottaa huomioon, että komissio, jolla on ollut vaikeuksia löytää virkamiesten joukosta soveltuvia hakijoita siirrettäväksi toimeenpanovirastojen tilinpitäjien toimiin, ehdottaa asetuksen (EY) N:o 1653/2004 30 artiklan muuttamista siten, että toimeenpanovirastojen tilinpitäjiksi voitaisiin nimetä väliaikaiseen henkilöstöön kuuluvia toimihenkilöitä,

ON ANTANUT SEURAAVAN LAUSUNNON:

Tilintarkastustuomioistuimella ei ole huomautettavaa komission ehdotuksesta. Tilintarkastustuomioistuin kuitenkin kehottaa komissiota harkitsemaan, että se lisäisi asetuksen (EY) N:o 1653/2004 30 artiklaan tilinpitäjältä edellytettävät pätevyysvaatimukset, samalla tavalla kuin varainhoitoasetuksen soveltamissäännöistä annetun asetuksen (EY, Euratom) N:o 2342/2002 (3) 55 artiklassa on esitetty.

Tilintarkastustuomioistuin on hyväksynyt tämän lausunnon Luxemburgissa 6. heinäkuuta 2005 pitämässään kokouksessa. Tilintarkastustuomioistuimen puolesta Hubert WEBER presidentti

(1) Tilintarkastustuomioistuimen presidentille osoitettu, 1. kesäkuuta 2005 päivätty kirje.

(2) EUVL L 297, 22.9.2004.

(3) EYVL L 357, 31.12.2002, s. 1.
(17)

COSAC panee merkille Euroopan tulevaisuutta käsittelevän konferenssin tuloksia koskevassa loppuraportissa esitetyt ehdotukset. Konferenssi on tarjonnut tilaisuuden olla tekemisissä Euroopan kansalaisten kanssa. Toimielinten on varmistettava tämän raportin tehokkaat seurantatoimet, kukin oman toimivaltansa ja sopimusten puitteissa. COSAC toteaa, että tähän liittyvä työ on jo aloitettu. Kansalaisille olisi tiedotettava selkeästi, yksityiskohtaisesti ja kaikilla EU:n virallisilla kielillä yksittäisten ehdotusten seurannasta.
1.3

COSAC on vakuuttunut siitä, että Eurooppa 2020 -strategian tarkastelu on tehokkaampaa, jos se toteutetaan osana yleistä EU-strategiaa, jonka tavoitteena on saada aikaan suurempi kasvuvauhti kaikissa Euroopan maissa ja pienentää tällä hetkellä kasvavaa hyvinvoinnin epätasapainoa EU:ssa. Tämän vuoksi on olennaisen tärkeää tukea kokonaiskysyntää ja täydentää kasvua edistäviä julkisen talouden vakauttamistoimia hyödyntäen kasvu- ja vakaussopimuksessa vahvistettuja joustolausekkeita ainakin niissä jäsenvaltioissa, jotka siihen pystyvät.
9.

COSAC katsoo, että komission aloite valmistautumisesta 22.–25. toukokuuta 2014 pidettäviin Euroopan parlamentin vaaleihin on erityisen tervetullut, mutta on edelleen hyvin huolestunut merkittävästä yhteyden puutteesta Euroopan kansalaisten ja Euroopan unionin välillä. COSAC painottaa Euroopan unionista tehdyn sopimuksen 10 artiklan 2 kohdan osalta, että Euroopan kansalaisten teemavuoden yhteydessä on tärkeää käynnistää ennen vaaleja aidosti julkinen keskustelu korkean äänestysasteen edistämiseksi sekä yhteyden vahvistamiseksi Euroopan kansalaisten ja Euroopan unionin välillä; tämän osalta parlamenttien ja poliittisten puolueiden olisi sitouduttava toimimaan neuvonantajina EU-asioista käytävissä keskusteluissa ja lisättävä kansalaisten tietoisuutta oikeuksistaan sekä haasteista, joista on kyse Euroopan parlamentin vaaleissa.
(3 a)

On tarpeen ottaa käyttöön asianmukaisia suojamekanismeja unionin banaanintuotannolle aiheutuvan vakavan vahingon estämiseksi, sillä kyseisellä alalla on erittäin merkittävä painoarvo maatalouden lopputuotannossa monilla syrjäisimmillä alueilla. Banaanintuotanto on herkkä tuotannonala, sillä näiden alueiden valmiudet tuotannon monipuolistamiseen ovat niiden luonnonolosuhteiden vuoksi vähäiset. Siksi on välttämätöntä säätää tehokkaista mekanismeista kolmansista maista tapahtuvan, etuuskohtelun alaisen tuonnin varalta, jotta voidaan taata mahdollisimman hyvät edellytykset unionin banaaninviljelylle, joka on työllisyyden kannalta hyvin tärkeä ala etenkin syrjäisimmillä alueilla.
A.

ottaa huomioon, että kehitysyhteistyökasvatusta koskevan eurooppalaisen konsensusasiakirjan "The European Consensus on Development: The contribution of Development Education and Awareness Raising" mukaan kehitysyhteistyökasvatus ja -valistus ovat keskeinen osa Euroopan kehitysyhteistyöpolitiikkaa;
G.

panee merkille, että viimeisten kymmenen vuoden aikana GAVI on saanut aikaan huomattavaa edistystä pelastamalla ihmishenkiä ja laajentamalla rokotussuojan kattavuutta maailman köyhimmissä maissa; toteaa, että toiminnan tuloksena 288 miljoonaa lasta on rokotettu ja yli viisi miljoonaa mahdollista kuolemantapausta on estetty;